Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: 2003. évi XCII. törvény (új Art.) 6. § (1) és (2) bekezdései,
Paragraph Index: 2227

5. A felszámolási eljárás alá vont gazdasági társaság az adótartozás tekintetében az adóhatósággal közjogi (adóigazgatási) jogviszonyban áll. A felszámolással megszüntetett gazdasági társaság tartozásaiért az anyagi jog (adott esetben a Gt.) szabályai szerint helytállni köteles (mögöttesen felelõs) személy az adótartozás tekintetében nem minõsül adózónak. A mögöttes felelõsség beállása az adójogviszonyban a kötelezetti oldalon nem eredményez alanyváltozást, csupán annak a lehetõségét teremti meg, hogy az adókövetelést az adóhatóság adóigazgatási eljárásban érvényesítse. A régi Art. 25. § (2) bekezdése [új Art. 35. § (2) bekezdése] nem eljárási, hanem anyagi jogi természetû szabály (379. számú elvi határozat; Legfelsõbb Bíróság határozatainak hivatalos gyûjteménye, 2000/2. kötet). Azoknak a személyeknek a felsorolását tartalmazza, akik az eredeti adóalany helyett a velük szemben lefolytatott adóigazgatási eljárásban hozott határozat alapján kötelezhetõk a lejárt és behajthatatlanná vált adó megfizetésére (Kf.I.35.115/2000/5.). A gazdasági társaság tagjának mögöttes felelõsségét adótartozás esetén speciális szabályként tartalmazza az Art. idézett rendelkezése [25. § (2), illetõleg

Source: https://magyarkozlony.hu/hivatalos-lapok/642c615988c8aced636bde91f025c5d8b4ca3af6/dokumentumok/1c26a4cae17067a84b09aca548af19205adc3b97/letoltes